Държавен вестник, бр. 95, 2025 г., стр. 124

СТР.  124	
Д Ъ Р Ж А В Е Н  В Е С Т Н И К 	
БРОЙ  95
1. 
Изисквания към кандидатите 
1.1. 
Изисквания към кандидатите за входящо минимално образователно и/или 
входящо квалификационно равнище за придобиване на степени на професионална 
квалификация съгласно Закона за професионалното образование и обучение. 
За придобиване на първа, втора и трета степен на професионална квалификация по 
професията „Производство на строителни изделия от дървесина, врати и прозорци“ от Списъка 
на професиите за професионално образование и обучение, утвърден от министъра на 
образованието и науката със Заповед № РД09-2230 от 09.08.2024 г., изискванията за входящото 
минимално образователно равнище към кандидатите са: 
1.1.1. За придобиване на първа степен на професионална квалификация  
● 
за лица, навършили 16 години - завършен начален етап на основно образование 
или успешно завършен курс за ограмотяване, организиран от училища в системата на 
предучилищното и училищното образование по реда на Закона за насърчаване на заетостта или 
на Закона за предучилищното и училищното образование или валидирани компетентности за 
начален етап на основно образование по чл. 167, ал. 1, т. 4 от Закона за предучилищното и 
училищното образование; 
1.1.2. За придобиване на втора степен на професионална квалификация  
● 
за лица, навършили 16 години – завършен първи гимназиален етап  
1.1.3. За придобиване на трета степен на професионална квалификация 
● 
за ученици – завършено основно образование; 
● 
за лица, навършили 16 години – придобито право за явяване на държавни 
зрелостни изпити или завършено средно образование. 
Изискването за входящо квалификационно равнище при продължаващо професионално 
обучение за придобиване на първа, втора и трета степен на професионална квалификация е 
придобита квалификация съответно по част от професията, първа или втора степен на 
професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
2.1. 
Първа степен на професионална квалификация по професията 
Завършилите първа степен на професионална квалификация по професията работят в 
предприятия от мебелната промишленост, в които се произвеждат материали и изделия от 
дървесина – мебели, струговани изделия, бъчви, моделни комплекти, врати и прозорци и други 
специални изделия от дървесина.  
В хода на своята работа разпознават и използват необходимите по количество и качество 
суровини, основни и спомагателни материали за производството на изделия от дървесина. 
Обработват дървесината с ръчни инструменти и извършват ръчно шлифоване, подреждат 
дървения материал на фигури, изпълняват в последователен ред различните технологични 
операции. При извършване на трудовите си дейности прилагат правилата за здравословни и 
безопасни условия на труд и осъществяват превантивна дейност за опазване на околната среда. 
 Работната среда в предприятията за производство на врати и прозорци, бъчви, плетени 
изделия и др. се характеризира със завишени нива на шум, прах, химически вещества, които не 
трябва да надхвърлят пределно допустимите норми. Тези условия на труд налагат работещите 
задължително да използват защитно работно облекло, маски за лице, ръкавици, очила, защитни 
приспособления за уши и др. Могат да работят: в производствени помещения с 
дървообработващи машини, на работни места за ръчни и спомагателни операции, в складове за